मौसम के तेवरों को देखते हुए कृषि जानकारों ने किसानों को देर शाम खेतों में सब्जियों को सींचने की सलाह दी है, ताकि सब्जियाें को सिंचाई से आक्सीजन मिलने के साथ गर्मी से कुछ राहत मिलती रहे। ज्ञात हो कि इस समय जिले में करीब 2 हजार हेक्टेयर क्षेत्रफल में कद्दू वर्गीय सब्जियों के अलावा खीरा-ककड़ी, टमाटर, की सब्जियों को उगाने काम हो रहा है। इसके अलावा कटहल एवं भिंडी की सब्जियों का भी उत्पादन हो रहा, जबकि तराई वाले क्षेत्रों में खरबूजा एवं तरबूज की भी फसल हो रही है। सब्जियों का उत्पादन किसानों के लिए काफी लाभकारी माना जाता है। यही वजह है कि सब्जियों को उगानेे को किसान आकर्षक हो रहे हैं।